Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 842/09/4403	Nitra, 29.4.2014
EEČ : 2-32-131-2014

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátor Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa 19.12.2002 na Továrenskej ulici číslo 44 v XXXXX, v predajni PROFI-ELEKTRO uzatvoril s obchodnou spoločnosťou XXXXX XXXXX zmluvu o prenájme s následnou kúpou prenajatej veci číslo XXXXX, na základe ktorej mu bol poskytnutý televízny prijímač značky OVP typ TV2147 a televízny prijímač značky Panasonic typ TV 28LB1, ktoré sa zaviazal splácať v pätnástich mesačných splátkach vo výške 2 475,- Slovenských korún a ktoré po uhradení akontácie vo výške 4 130,- Slovenských korún prevzal, pričom menované splátky riadne a včas neplatil s tým, pri uzatváraní vyššie uvedenej zmluvy predložil potvrdenie od zamestnávateľa o peňažnom príjme, ktoré bolo vystavené dňa 19.12.2002 XXXXX v predajni ZELOKVET v XXXXX, kde však nikdy nepracoval, čím poškodenej obchodnej spoločnosti XXXXX XXXXX spôsobil škodu vo výške 37 125,- Slovenských korún (1 232,32 €)

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Okresného riaditeľstva Policajného zboru v Nitre, Odboru skráteného vyšetrovania v XXXXX, uznesením vydaným pod spisovou značkou ČVS:ORP-2721/2-OSV-NR-2004 dňa 25.6.2004, podľa § 160 odsek 1 zákona č. 141/1961 Zb. o trestnom konaní súdnom v znení neskorších predpisov začal trestné stíhanie a súčasne podľa § 163 odsek 1 zákona č. 141/1961 Zb. o trestnom konaní súdnom v znení neskorších predpisov, vzniesol XXXXX obvinenie  pre trestný čin podvodu podľa § 250 odsek 1 Trestného zákona č. 140/1961 Zb. v znení neskorších predpisov, na skutkovom základe uvedenom vo výrokovej časti tohto uznesenia. 
  V rámci vyšetrovania vykonaného v prípravnom konaní vec realizujúci policajt k veci vypočul obvineného XXXXX, splnomocnenú zástupkyňu poškodenej obchodnej spoločnosti XXXXX XXXXX XXXXX, ako aj zabezpečil príslušné na vec sa vzťahujúce listinné doklady. 
  Po skončení vyšetrovania bol následne predložený kompletný spisový materiál na Okresnú prokuratúru Nitra, aj spolu s návrhom na zastavenie trestného stíhania vedeného proti obvinenému XXXXX. 
  Po preskúmaní na vec sa vzťahujúceho spisového materiálu bolo zistené, že predmetný vyššie uvedený návrh je dôvodný a opodstatnený. 
  Do na vec sa vzťahujúceho vyšetrovacieho spisu bol zabezpečený úmrtný list z ktorého vyplynulo, že obvinený XXXXX zomrel dňa 8.11.2011 v Leviciach. 
  Podľa § 7 odsek 1 zákona č. 40/1964 Zb. (Občiansky zákonník) v znení neskorších predpisov 	spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé.
  Podľa § 7 odsek 2 zákona č. 40/1964 Zb. (Občiansky zákonník) v znení neskorších predpisov 	smrťou táto spôsobilosť zanikne. Ak smrť nemožno preukázať predpísaným spôsobom, súd fyzickú osobu vyhlási za mŕtvu, ak zistí jeho smrť inak. Za mŕtveho súd vyhlási aj nezvestnú fyzickú osobu, ak so zreteľom na všetky okolnosti možno usúdiť, že už nežije.
  Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 
  Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 
  Keďže v danej trestnej veci bolo príslušným predpísaným spôsobom preukázané, že obvinený XXXXX zomrel, bolo s poukazom na vyššie uvedené skutočnosti a citované zákonné ustanovenia nevyhnutné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú 
          je možné podať do 3 dní odo dňa jeho doručenia, 
          cestou Okresnej prokuratúry v Nitre na Krajskú 
          prokuratúru v Nitre. 
          (§ 187 odsek 1 Trestného poriadku)
          Sťažnosť má odkladný účinok. 
          (§ 215 odsek 6 Trestného poriadku)

JUDr. Attila Bari
prokurátor